**OPGAVE: TRANSPORT PÅ CELLENIVEAU**

1. Gør rede for fænomenet diffusion, idet I inddrager ord som temperaturbevægelse, højere koncentration, lavere koncentration samt nettotransport.
2. Forklar, hvorfor diffusion ikke er en tilstrækkeligt effektiv transportform inde i en eukaryot celle, mens prokaryote celler godt kan klare sig med diffusion inde i cellen.
3. Membraner er permeable overfor nogle stofgrupper og impermeable overfor andre stofgrupper. Hvilke stoffer er der tale om i hver af de to situationer? Svarene begrundes.
4. Forklar, hvorfor man egentlig ikke forventer, at vand kan passere membraner, og forklar hvordan denne transport alligevel foregår.
5. Gennemgå figuren over aktiv transport. Gør rede for hvilke stofgrupper, der transporteres med denne transportform. Gør også rede for, hvilke andre stofgrupper det ikke kan nytte noget at transportere med aktiv transport.
6. Hvilke former for transport virker kun med (dvs. i samme retning som) en koncentrationsgradient over cellemembranen? Svaret begrundes.
7. Hvilke(n) transportform(er) kan celler anvende imod en koncentrationsgradient over cellemembranen?